Diari Oficial de la Generalitat Valenciana


Sumari del DOGV 145, del 09-02-1984 (1984/802672)

DECRET 6/1984, de 23 de gener, del Consell de la Generalitat Valenciana, pel qual s'autoritza la composició del Claustre Universitari Constituent de la Universitat d'Alacant, i la normativa d'elecció.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/01/23/6/dof/vci/html**

### Dades del document

Número de DOGV
:   145

Data del DOGV
:   09-02-1984

Secció del DOGV
:   DISPOSICIONS GENERALS

Número del document
:   1984/802672


Data del document
:   23-01-1984

Organisme emissor
:   Conselleria de Cultura, Educació i Ciència

Tipus de document
:   Decret

Decret 6/1984, de 23 de gener, del Consell de la Generalitat Valenciana, pel qual s'autoritza la composició del claustre universitari constituent de la Universitat d'Alacant, i la normativa d'elecció.  
La Llei Orgànica l l/1983, de 25 d'agost, Llei de Reforma Universitària, estableix en la disposició transitòria segona, apartat dos, que la composició del Claustre Universitari Constituent de cada Universitat, així com la normativa per la qual es regeix l'elecció dels membres, seran proposats per les Juntes de Govern d'aquelles i ratificats pels òrgans corresponents de les Comunitats Autònomes que tinguen reconeguda en els Estatuts competència en matèria d'educació superior.   
D'altra banda, la Llei Orgànica 5/1982, d?1 de juliol, que aprova l'Estatut d'Autonomia de la Comunitat Valenciana, estableix en l'article 35 la competència plena de la Generalitat Valenciana sobre regulació i administració de l'ensenyament en tots els nivells.   
Tenint en compte que el Consell és l'òrgan competent per autoritzar la composició i normativa d'elecció del Claustre Constituent de la Universitat d'Alacant, proposades per la Junta Permanent de la Comissió Gestora.   
A proposta del Conseller de Cultura, Educació i Ciència, prèvia deliberació del Consell en la sessió celebrada el 23 de gener de 1984,   
DECRETE:   
Article primer  
S'autoritza, segons que disposa el número dos de la Disposició Transitòria Segona de la Llei Orgànica 11/1983, de 25 d'agost, Llei de Reforma Universitària, la proposta de composició del Claustre Universitari Constituent, acordada per la Junta Permanent de la Comissió Gestora de la Universitat d'Alacant en sessió de data 21 d'octubre, quedant en conseqüència aquest Claustre Universitari Constituent intograt de la forma següent:   
a) Un cinquanta per cent format per tots els Professors Doctors.   
b) Un dotze per cent format per representants del Professorat no Doctor.   
c) Un tres per cent format per representants de Professors no Doctors titulars d'Escoles Universitàries.   
d) Un vuit per cent format per representants del Personal d'Administració i Serveis, i   
e) Un vint-i-sis per cent format per representants dels Alumnes.   
Article segon  
Alhora, s'autoritza la normativa proposada per a l'elecció dels representants dels sectors universitaris indicats en l'article anterior i que figura com a Annex d'aquest Decret.   
DISPOSICIO FINAL  
Aquest Decret entrarà en vigor el dia de la publicació al Diari Oficial de la Generalitat Valenciana.   
València, 23 de gener de 1984.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN   
ANNEX  
Disposicions reguladores de l'elecció del Claustre  
Constituent  
I  
De la convocatòria d'eleccions  
1. Una vegada rebudes de l'òrgan corresponent de la Comunitat Autònoma l'aprovació de la composició del Claustre Constituent i les normes electorals, la Permanent de la Comissió Gestora de la Universitat convocarà, amb una antelació mínima de trenta dies naturals i màxima de seixanta dies naturals, les eleccions dels membres del Claustre.   
II  
De la Junta Electoral  
2. La Junta Electoral presideix i dirigeix tot el procés d'elecció dels claustrals (així com el de Rector de la Universitat), assumint totes les competències que siguen necessàries per a l'exercici de la seua labor i particularment les d'interpretació i aplicació de la normativa electoral.   
3. En el termini màxim de deu dies naturals comptats des de l'endemà de la recepció de l'aprovació del Claustre Constituent i les normes electorals per l'òrgan competent de la Comunitat Autònoma, la Permanent de la Comissió Gestora de la Universitat procedirà a la designació de la Junta Electoral que estarà formada per:   
-Dos Doctors per cada Centre, un de titular i un altre de suplent, elegits per sorteig.   
-Dos Professors no Doctors, elegits per sorteig.   
-Dos alumnes, un de titular i un altre de suplent, elegits per sorteig.   
-Dos membres del Personal d'Administració i Serveis, un de titular i un altre de suplent, elegits per sorteig.   
Hi farà de President el Professor Doctor més antic i de Secretari el Professor No Doctor de menor antiguitat.   
La Junta Electoral podrà recaptar l'assessorament tècnic que considere adient.   
III  
De les meses electorals de Centre  
4. Dos dies abans de l'assenyalat per la Junta Electoral per a l'elecció dels claustrals representants dels collectius respectius, els Centres procediran a la designació de la mesa electoral que haja d'actuar-hi, que estarà formada per:   
-Ouatre Professors Doctors, elegits per sorteig, dos de titulars i dos de suplents, i, en detecte d'aquests, Professors No Doctors.   
-Dos Professors no Doctors, elegits per sorteig, un de titular i un de suplent.   
-Dos alumnes elegits per sorteig, un de titular i un de suplent.   
-Dos membres del Personal d'Administració i Serveis, elegits per sorteig, un de titular i un de suplent.   
Serà President el Professor Doctor més antic i Secretari el Professor de menor antiguitat.   
La mesa electoral dels Serveis Centrals estarà formada per:   
-Dos Tècnics de Gestio, elegits per sorteig, un de titular i un altre de suplent.   
-Dos Administratius elegits per sorteig, un de titular i un de suplent.   
-Dos Auxiliars Administratius, elegits per sorteig, un de titular i un de suplent.   
-Dos Subalterns elegits per sorteig, un de titular i un de suplent.   
-Dos representants del Personal Laboral elegits per sorteig, un de titular i un de suplent.   
Hi farà de President el Tècnic de Gestió de més antiguitat i de Secretari l'Auxiliar Administratiu de menor antiguitat.   
IV  
Dels censos electorals  
5. La Junta Electoral, en el termini màxim de cinc dies lectius a partir de l'endemà de la constitució, publicarà els Censos electorals respectius. En els tres dies lectius següents al de la publicació, la Junta Electoral rebrà les reclamacions que sobre inclusió o exclusió en els Censos li poguessen ser presentades; aquestes seran resoltes en el termini de dos dies lectius comptats des de l'endemà de l'acabament del termini de reclamacions.   
Qualsevol elector podrà recaptar de la Secretaria General de la Universitat la informació complementària sobre el cens electoral.   
V  
De l'elecció dels claustrals  
6.1. Els claustrals que hagen de representar els respectius col·lectius, seran elegits per aquests mitjançant sufragi universal, lliure, igual, directa i secret, en votació realitzada en els respectius Centres. El Personal adscrit als Serveis Centrals ho farà en les dependències d'aquests Serveis.   
6.2. Els Becaris del Pla de Formació del Personal investigador, els de la Comissió Assessora i els Postgraduats del Ministeri d'Educació i Ciència, queden equiparats, als efectes electorals, als Professors No Doctors .   
6.3. El nombre d'elegibles serà directament proporcional al d'electors de cada col·lectiu en el Centre respectiu.  
6.4. Tots els electors tenen la condició d'elegibles.   
6.5. Aquells electors que pertanyen a més d'un col·lectiu, hauran de comunicar a la Junta Electoral, en el termini màxim de tres dies lectius des de la publicació dels Censos, l'adscripció al col lectiu en què desitgen d'exercir llurs drets electorals. Cas de no indicar aquesta opció, la Junta Electoral adscriurà d'ofici l'elector al col lectiu menys nombrós del que n'és part, i li ho comunicarà a l'interessat.   
7.1. Les paperetes de vot no podran incloure un nombre d'elegibles superior al setenta per cent dels claustrals a elegir en el col·lectiu respectiu.   
7.2. La Junta Electoral determinarà el nombre màxim d'elegibles que cada elector podrà incloure en la papereta, i procedirà a completar per excés o defecte, els respectius percentatges. Els candidats votats hauran de consignar-se per elector amb el nom i cognoms complets.   
7.3. Seran nulles les paperetes que incloguen un nombre de candidats superior a l'establert.   
8. Tancats els col·legis electorals, les respectives meses procediran immediatament i en sessió pública, a l'escrutini, prenent acta dels resultats. L'acta serà subscrita pels membres de la mesa i traslladada tot seguit pel President i el Secretari a la Junta Electoral.   
9. L'endemà de l'elecció, la Junta Electoral proclamarà els resultats provisionals d'aquesta i la composició del Claustre Constituent. En els tres dies lectius següents, la Junta Electoral rebrà les reclamacions o impugnacions que escaiguessen, les quals seran resoltes en el termini de dos dies lectius, transcorregut el qual proclamarà la composició definitiva del Claustre.   
10. Tots els claustrals hauran de proveir-se de la certificació acreditativa de llur condició, que recaptaran de la Secretaria General de la Universitat, amb anterioritat al dia assenyalat per a la constitució del Claustre.   
 VALENCIANO Página 6 de


Còpia Permalink ELI